## Odluka o osnivanju Koordinacijske skupine i Tehničke radne skupine Vlade Republike Hrvatske za praćenje korištenja sredstava koje Republika Hrvatska dobiva iz inozemnih izvora

### NN 83/2004 (18.6.2004.), Odluka o osnivanju Koordinacijske skupine i Tehničke radne skupine Vlade Republike Hrvatske za praćenje korištenja sredstava koje Republika Hrvatska dobiva iz inozemnih izvora

# VLADA REPUBLIKE HRVATSKE

1628

Na teme­lju
članka 23. stavaka 1. i 3. Zakona o Vladi Repub­like Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 11. lip­nja 2004. godine donijela

## ODLUKU

### O OSNIVANJU KOORDINACIJSKE SKUPINE I TEHNIČKE RADNE SKUPINE VLADE REPUBLIKE HRVATSKE ZA PRAĆENJE KORIŠTENJA SREDSTAVA KOJE REPUBLIKA HRVATSKA DOBIVA IZ INOZEMNIH IZVORA

I.

Osniva
se Koordinacijska skupina i Tehnička radna skupina za praće­nje korište­nja
sredstava koje Republika Hrvatska dobiva iz inozemnih izvora.

II.

Zadaće Koordinacijske skupine su:

– praće­nje korište­nja sredstava koje Republika
Hrvatska prima iz inozemnih izvora, u ci­lju osigura­nja ravnoteže između državnog
proračuna, inozemne bespovratne pomoći i zajmova,

– usmjerava­nje politike alocira­nja fondova za EU
inte­gra­cijske procese,

– dava­nje preporuka Vladi Republike Hrvatske za
usvaja­nje predloženih planova korište­nja inozemnih sredstava, te praće­nja ­njene
provedbe i

– dava­nje preporuka Vladi Republike Hrvatske o
sveukupnoj politici i strate­giji korište­nja inozemnih sredstava i ­njihovom
utjecaju na cjelokupni razvoj Republike Hrvatske.

III.

Članovi Koordinacijske skupine su:

1. potpredsjednik Vlade Republike Hrvatske, zadužen
za gospodarska pita­nja – predsjednik Koordinacijske skupine;

2. ministar europskih inte­gracija – član i zamjenik
predsjednika Koordinacijske skupine, nacionalni koordinator za programe pomoći
i surad­nje s EU, te bilateralne pomoći iz država članica EU-a;

3.
ministar financija – član, koordinator za međunarodne financijske organizacije
i bilateralne zajmove;

4.
ministar va­njskih poslova – član, koordinator bilateralne pomoći i Pakta o
stabilnosti;

5. državni tajnik Središ­nje­g državnog ureda za
razvojnu stra­te­giju – član.

IV.

Koordinacijska skupina sastaje se najma­nje dva puta
godiš­nje ili po potrebi na prijedlog jednog od članova.

V.

Zadaće Tehničke radne skupine su:

– osigura­nje razmjene informacija između
ministarstava, institucija, donatora itd. u vezi planira­nja i korište­nja
inozemnih sredstava;

– koordinacija aktivnosti u vezi sa sektorskim ili međusek­torskim
pita­njima inozemnih sredstava;

– praće­nje provedbe inozemnih sredstava u različitim
sektorima;

– osigura­nje pravovremenog popu­njava­nja i ažurira­nja
Baze podataka o projektima koji se u Republici Hrvatskoj financiraju iz
inozemnih izvora, za čije tehničko održava­nje je zaduženo Ministarstvo
europskih inte­gracija;

– potica­nje programskih aktivnosti s donatorima i među­narodnim
financijskim institucijama.

VI.

Članove Tehničke radne skupine čine predstavnici svih
ministarstava i središ­njih državnih ureda.

Vlada Republike Hrvatske imenuje članove Tehničke
radne skupine na prijedlog ministra europskih inte­gracija u svojstvu na­cio­nalnog
koordinatora strane pomoći, na teme­lju prijedloga ministarstava i središ­njih
državnih ureda.

VII.

Tehnička radna skupina sastaje se najma­nje četiri
puta godiš­nje na prijedlog Ministarstva europskih inte­gracija i po potrebi,
na prijedlog članova Koordinacijske skupine.

VIII.

Ministarstvo europskih inte­gracija (Uprava za
koordinaciju programa pomoći i surad­nje sa EU) zadužuje se za obav­lja­nje
tehničkih i administrativnih poslova za potrebe Koordinacijske skupine i Tehničke
radne skupine.

IX.

Organizacija i način rada Koordinacijske skupine i
Tehničke radne skupine uređuje se Poslovnikom.

X.

Stupa­njem na snagu ove Odluke prestaje važiti Odluka
o osniva­nju stalne radne skupine za praće­nje provedbe sveukupne pomoći koju
Republika Hrvatska dobiva iz inozemnih izvora, klase: 022-03/01-02/93, urbroja:
5030118-01-1 od 18. listopada 2001., klase: 022-03/01-02/39, urbroja:
5030109-02-3 od 4. trav­nja 2002., urbroja: 5030105-03-1 i urbroja:
5030105-03-3 od 18. lip­nja 2003. godine.

XI.

Ova
Odluka stupa na snagu danom objave u »Narodnim novinama«.

Klasa:
022-03/04-02/36
Urbroj: 5030115-04-1
Zagreb, 11. lip­nja 2004.

Predsjednik
**dr. sc.** **Ivo Sanader**, v. r.

Odluka, NN 83/2004-1628